

Vec: **Bezplatné zavedenie optickej linky umožňujúcej používanie služieb Orange Doma**

Vážení zástupcovia vlastníkov bytov, domoví dôverníci,

aj vo Vašom dome môže spoločnosť Orange Slovensko, a.s., bezplatne na vlastné náklady zaviesť optickú linku. Tá obyvateľom v prípade záujmu následne umožní používanie moderných internetových, televíznych či telefónnych služieb cez optickú sieť. Takáto inštalácia si však, ako dobre viete, vyžaduje súhlas majiteľa nehnuteľnosti alebo nadpolovičnej väčšiny spolumajiteľov. V záujme čo najrýchlejšieho zavedenia optickej linky do Vášho domu si Vás dovoľujeme požiadať o prednesenie tohto návrhu na odsúhlasenie. Súhlas sa týka len bezplatnej inštalácie rozvodov, **jeho udelením sa nezaväzujete k objednávke žiadnych služieb**.

Optická infraštruktúra predstavuje modernú a progresívnu technológiu, ktorej životnosť je niekoľko desaťročí. Jej inštalácia vo Vašom dome **zvýši hodnotu vašej nehnuteľnosti** a umožní využívať jedinečné výhody služieb **Orange Doma**:

* **FiberNet** – mimoriadne stabilný internet s rýchlosťou svetla, ktorý umožňuje surfovať rýchlosťou až neuveriteľných 250 Mbit/s a bez akýchkoľvek dátových obmedzení;
* **FiberTV** – digitálna televízia so širokou ponukou TV staníc, ktorá dokáže nielen nahradiť klasickú káblovú televíziu, ale prináša aj nové funkcie a možnosti. K dispozícii s ňou je 31-dňový TV archív vybraných TV staníc, možnosť nahrávať a ukladať si svoje nahrávky, ďalej Obrazová mozaika, Elektronický programový sprievodca, domáca videopožičovňa, možnosť zoradiť si stanice podľa vlastného želania, funkcia Zastavenie a pretočenia obrazu či televízne stanice vo vysokom rozlíšení aj v 3D kvalite;
* **FiberTel** – umožňuje bezplatné neobmedzené volania medzi účastníkmi služby a každý mesiac môžete využívať aj voľné minúty na volania do mobilných a ostatných pevných sietí na Slovensku. Vybraný program FiberTelu získava zákazník k službám FiberNet a FiberTV bez aktivačného a mesačného poplatku.

Vaše písomné vyjadrenie – **vyplnenú spodnú časť tohto listu** – nám, prosím, pošlite e-mailom na adresu suhlas.FTTH@orange.sk alebo poštou na adresu Orange Slovensko, a.s., ITN-PBA Bratislava, Metodova 8, 821 08 Bratislava.

S pozdravom

 Orange Slovensko, a.s.

Vybavuje: Kontakt:

Vyjadrenie k prípojke Orange Doma

S inštaláciou optickej linky v bytovom dome na ulici ............................................. č..................... v..................................

rozhodnutím na schôdzi vlastníkov bytov konanej dňa .....................................

**SÚHLASÍME – NESÚHLASÍME.**

**Meno: ......................................................................... Podpis: ....................................................................................**

**Kontakt: ..................................................................... Dom v správe: .........................................................................**